Su prus de su chi bi at in YouTube est de persones singulas, ma bi at fintzas su contributu de siendas comente sa CBS, BBC, Vevo e Hulu a ammustrare unu pagu de materiale issoro pro mediu de su canale Youtube, gratzias a su programma de partnership. Zente chi no est rezistrada podet puru abbaidare videos, ma cussos chi lu sun nche poden ponner una cantitade manna. Tottus sas pelliculas chi sa comunidade diat poder cunsiderare comente offensivas o inzulzadoras sun pro sa zente chi est rezistrada e tenet nessi 18 annos ebbìa.